歐陽一敬

歐陽一敬（），字司直，號柏庵，江西彭泽人。明朝著名言官。

 生平 
嘉靖二十八年（1549年）己酉科江西鄉試第五十九名舉人。嘉靖三十八年（1559年）中式己未科會試第一百九十三名，三甲第九十四名進士。任萧山知县，四十一年十一月考选，授刑科給事中，四十三年二月升本科右，七月遷户科左。敢於彈劾權貴。四十四年六月劾罢禮部尚書董份，四十五年三月升兵科都给事中，論救吏科都給事中胡應嘉，又劾權臣高拱“威制朝绅，专权擅国”，迫使高拱乞休。

嚴嵩倒臺後，言官爭相上疏論事，一敬尤其敢言。隆庆元年（1567年）巡视京营，二年二月升太常寺少卿，給假歸。四年（1570年）四月，高拱復出柄政，一敬當日即辭職歸里，途中憂懼而死。《明史》有傳。《明史·卷二百十五》：欧阳一敬，字司直，彭泽人。嘉靖三十八年进士。除萧山知县。征授刑科给事中。劾太常少卿晋应槐为文选郎时劣状，而南京侍郎傅颐、宁夏巡抚王崇古、湖广参政孙弘轼由应槐进，俱当罢。吏部为应槐等辨，独罢颐官。未几，劾罢礼部尚书董份。三迁兵科给事中。言广西总兵当用都督，不当用勋臣。因劾恭顺侯吴继爵，罢之，以俞大猷代。寇大入陕西，劾总督陈其学、巡抚戴才，俱夺官。又以军政劾英国公张溶，山西、浙江总兵官董一奎、刘显，掌锦衣卫都督李隆等九人不职。溶留，余俱贬黜。自严嵩败，言官争发愤论事，一敬尤敢言。隆庆元年正月，吏部尚书杨博掌京察，黜给事中郑钦、御史胡维新，而山西人无下考者。吏科给事中胡应嘉劾博挟私愤，庇乡里。应嘉先尝劾高拱，拱修郤，将重罪之。徐阶等重违拱意，且以应嘉实佐察，初未言，今党同官妄奏，拟旨斥为民。言路大哗。一敬为应嘉讼，斥博及拱。诋拱奸险横恶，无异蔡京，且言：“应嘉前疏臣与闻，黜应嘉不若黜臣。”会给事中辛自修、御史陈联芳疏争，阶乃调应嘉建宁推官。一敬寻劾拱威制朝绅，专柄擅国，亟宜罢。不听。逾月，御史齐康劾阶。诸给事御史以康受拱指，群集阙下，詈而唾之。一敬首劾康，康亦劾一敬。时康主拱，一敬主阶，互指为党。言官多论康，康竟坐谪。已，陈兵政八事，部皆议行。南京振武营兵由此罢。湖广巡按陈省劾太和山守备中官吕祥，诏征祥还，罢守备官。未几，复遣监丞刘进往代。一敬言：“进故名俊，守显陵无状。肃皇帝下之狱，充孝陵卫净军，今不宜用。”从之。中官吕用等典京营，一敬力谏，事寝。黔国公沐朝弼残恣，屡抗诏旨。一敬请治其罪，报可。俄擢太常少卿。拱再起柄政，一敬惧，即日告归，半道以忧死。时应嘉已屡迁参议，忧归，闻拱再相，亦惊怖而卒。

 家族 
曾祖歐陽朝佐；祖父歐陽曜山，壽官；父歐陽舒，母畢氏。具庆下。

 延伸阅读 


參考書目
（清）张廷玉等，《明史》，中华书局点校本

参考文献

Yi
Category:彭泽人
Category:明朝蕭山縣知縣
Category:明朝刑科给事中
Category:明朝兵科都给事中
Category:明朝太常寺少卿
Category:嘉靖二十八年己酉科江西鄉試舉人